**СЪОБЩЕНИЕ**

На основание чл. 69а, ал. 3 от Закона за обществените поръчки, Ви уведомяваме, че отварянето и оповестяването на ценовите оферти на допуснатите участници в открита процедура за възлагане на обществена поръчка с предмет: „Осигуряване на самолетни билети за превоз по въздух на пътници и багаж при служебни пътувания на членовете и служителите на Комисията за финансов надзор”, ще се извърши на **28.01.2015 г. от 11.00** в сградата на Комисията за финансов надзор, гр. София, ул. „Будапеща” № 16.

На отварянето на ценовите оферти могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето на ценовите оферти.